
Tini-triptichon

A Tini-triptichon három fáziskép a tizenévesekről, valamint egy eljövendő világrend illusztrációja. Az utóbbi egy évben science-fiction víziók foglalkoztattak egy még nem létező mozgalomról, ami minden egyes fogyasztó számára garantálná, hogy identitását, saját létét megtagadva felszámolhassa az őt fogva tartó dichotómiákat. A rajzokról eltűnőfélben vannak az alakok: a középső kép eltakart arcú figurájától jobbra lépve már csak használati tárgyak láthatók, a bal oldali képen egyedül a táj, és a kijelölőnégyszög marad. 
“Életem délibáb és végtelen Hortobágy,
 Fáradt lelkem bevetetlen ágy.
 Erős kép!
 Erős kép!!”
 Bëlga zenekar: Erős kép



